স্বাস্থ্যকর খাবার হিসাবে ছোলা বা বুটের বেশ সুনাম। এটা মুখরোচকও বটে। শক্তি দেয়। পেটেও থাকে বেশিক্ষণ। সাধারণত দুই প্রকারের ছোলা পাওয়া যায়: দেশী ছোলা ও কাবুলী ছোলা। দেশী ছোলা আকারে ছোট, একটু কালচে রংয়ের এবং অপেক্ষাকৃত শক্ত। কাবুলী ছোলা একটু বড় আকারের, উজ্জ্বলতর রং এবং দেশী ছোলার চেয়ে নরম। দেশী ছোলা এই উপমহাদেশে পাওয়া যায়। কাবুলী ছোলা জন্মায় আফগানিস্তান, দক্ষিণ ইউরোপ- এসব স্থানে।

এরিক দানিয়েল পিয়েরে কাঁতোয়াঁ (জন্ম ২৪ মে, ১৯৬৬ প্যারিস) একজন সাবেক ফরাসি ফুটবলার যিনি ১৯৮০ ও ১৯৯০ দশকে মাঠ কাঁপিয়েছেন। ম্যানচেস্টার ইউনাইটেডের হয়ে তিনি ক্যারিয়ারের সমাপ্তি ঘটান যেখানে তিনি পাঁচ মৌসুমের চারটিতেই লীগ শিরোপা জেতেন। এর মধ্যে আবার দুইটি দ্বৈত শিরোপা।

মালতী কাষ্ঠললতাবিশেষ। এরা বহুবর্ষজীবী। বয়স্ক অবস্থায় বৃহদাকার। পাতা আয়তাকার, ৮ সেন্টিমিটার লম্বা, বোঁটা ও শিরা লালচে। ফুল সাদা, সুগন্ধি, গড়নের দিক থেকে অনেকটা শিউলি ফুলের মতো, পাপড়ি মোড়ানো। বৃতি ৫ সেন্টিমিটার লম্বা ও চোখা। দলনলের আগায় ৫ পাপড়ি, সরু ও লম্বা।

P. m. muticus (Linnaeus, 1758) - কেবলমাত্র ইন্দোনেশিয়ার জাভায় দেখা যায়। একসময় মালয় উপদ্বীপে বিস্তৃত থাকলেও সে এলাকায় এরা সম্পূর্ণ বিলুপ্ত। উপপ্রজাতিগুলোর মধ্যে এই উপপ্রজাতিটি সবচেয়ে উজ্জ্বল সবুজ আর এর ডানার পালকে গাঢ় সবুজ ও নীল বর্ণ থাকে।

শহীদ এস এম ইমদাদুল হক (জন্ম: ১৯৪৬ - মৃত্যু: ৭ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ৩৩।

সমাজসেবায় স্বাধীনতা পুরস্কার বাংলাদেশের জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের সমাজের কল্যান ও জনসেবার ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম মওলানা আবদুল হামিদ খান ভাসানী (মরণোত্তর) ও মরহুম এনায়েত করিম (মরণোত্তর)'কে “সমাজসেবায় স্বাধীনতা পুরস্কার” প্রদান করা হয়।